Amílcar Cabral
Amílcar Cabral, 1921-20.1.1973, nationalistleder i det dengang portugisiske Guinea (Guinea-Bissau). Cabral førte en aktiv, væbnet kamp for sit hjemlands selvstændighed fra sin base i Conakry i Guinea. Han kom hurtigt til at fremstå som en dynamisk leder og blev en af det moderne Afrikas store nationalskikkelser. Cabral blev myrdet, sandsynligvis af portugisiske agenter, inden Guinea-Bissaus selvstændighed samme år.